text: Flere fartsyndere gik i fotofælden 
  19 maj 2018 kl. 18.36
  Politiet blitzede løs, da de lørdag var ude med fotovognen. Den største fartsynder kørte 130 km/t på en vej, hvor man må køre 80 km/t. 
  
  Flere bilister havde lørdag lidt for travlt, da de kørte forbi politiets fotovogn, der holdt mellem Toftlund og Skærbæk.
  27 bilister fik taget et uønsket portræt og kan se ferm til at få en hilsen fra politiet i E-boks.
  Fem af bilisterne hvilede foden så tungt på speederen, så de får et klip i kørekortet.
  Bilisten med den tungeste højrefod kørte 130 kilometer i timen på strækingen, hvor det kun var tilladt at køre 80 kilometer i timen.
  ATK på særlig målestrækning mellem Toftlund og Skærbæk. Desværre havde 27 bilister for travlt i ferietrafikken, så de får en hilsen i E-boks. 5 bilister får desuden et klip i kørekortet. Højeste hastighed målt var 130 i 80zone #atkdk #politidk pic.twitter.com/kRmBmWVGGQ
  
  